**KATA adózók HIPA bevallási kötelezettsége**

**Az önkormányzati adóhatóságnál csak az lehet és választhat az iparűzési adóban KATA adózást, aki az állami adóhatóságnál is ebben a formában adózik.**

**Bejelentkezés nyomtatványt szükséges** az Önkormányzat felé benyújtani, ha a vállalkozó a KATA adózást **újra kívánja kezdeni**. Erről a tevékenysége megkezdésétől számított **45 napon belül nyilatkozhat** az önkormányzati adóhatóság felé.

KATA adózók esetében is HIPA záró bevallási kötelezettség terheli az adózókat az alábbi esetekben:

* az adózó **egyéni vállalkozói tevékenységét szünetelteti**, a szünetelés kezdő időpontját követő **30 napon belül**
* az adózó adóévre fizetendő adója az adóévre ténylegesen megfizetett adóösszegnél azért kevesebb, mert az **adófizetési kötelezettsége (NAV felé)** - egy vagy több alkalommal –**szünetelt** (pl. **táppénz, gyed, stb**.), ekkor az **adóévet követő év január 15-ig**

Az előírt adó mindkét fenti esetben a bevallás feldolgozásakor kerül időarányosan törlésre.

**Fontos tehát, hogy a záró bevallások és bejelentések megtörténjenek, mivel ezek feldolgozásával rendeződik a 2021. és 2022. évi KATA adózása az adózónak.**